b'\n_START_ARTICLE_\nMiguel Indurain\n_START_SECTION_\nFizi\xc4\x8dne predispozicije\n_START_PARAGRAPH_\nNa vrhuncu kariere je bil Indurain telesno superioren nad, ne le povpre\xc4\x8dnimi ljudmi, temve\xc4\x8d tudi nad svojim kolesarskimi kolegi, saj je bil njegov krvni obtok sposoben v eni minuti pre\xc4\x8drpati neverjetnih 7 litrov kisika. Normalen \xc4\x8dlovek je sposoben v minuti telo preskrbeti s 3 do 4 litri kisika, profesionalni kolesarji pa s 5 do 6 litri. Njegova plju\xc4\x8dna kapaciteta je zna\xc5\xa1ala 8 litrov (povpre\xc4\x8dna kapaciteta se nahaja okoli petih litrov), njegov sr\xc4\x8dni utrip v mirovanju pa je bil 29 utripov na minuto (Lance Armstrong je za primerjavo dosegel\xc2\xa0\xc2\xbbzgolj\xc2\xab\xc2\xa034 utripov na minuto), kar je \xc5\xa0pancu omogo\xc4\x8dilo prevlado v gorskih dirkah in etapah. Zaradi njegovih telesnih karakteristik so mu podali vzdevek Big Mig, saj je v vi\xc5\xa1ino meril 188 centimetrov in tehtal 80 kilogramov.'